OzLabs/hebrew-wiki-articles huggingface dataset:
כריס יוז

כריס יוז (נולד ב-26 בנובמבר 1983) הוא יזם אמריקאי ואחד מחמשת מקימי הרשת החברתית "פייסבוק", לה גם שימש כדובר בעבר. הוא כיהן כמוציא לאור וכעורך ראשי של מגזין ניו ריפבליק בשנים 2016–2012.

== ביוגרפיה ==
יוז גדל בהיקורי שבצפון קרולינה, כבן היחיד של ארלן "ריי" יוז, סוחר נייר, ושל ברנדה יוז, מורה בבית ספר ציבורי. הוא בוגר של אקדמיית פיליפס שבאנדובר, מסצ'וסטס.

בשנה הראשונה שלו בהארוורד ב-2002, הכיר יוז את מארק צוקרברג שהיה עדיין בשלבי הפיתוח המוקדמים של פייסבוק. הוא גויס לצוות ובמשך השנתיים הבאות היה אחראי באופן בלתי רשמי על בדיקות בטא ועל הצעות חידושים למוצר. זה היה הרעיון של יוז לפתוח את פייסבוק לבתי ספר אחרים מלבד הארוורד, מה שהיה הצעד הראשון שהוביל לפתיחה של פייסבוק לכל העולם. כתוצאה מכך, הפך יוז לדובר דה פקטו של הרשת.

ב-2004 יוז, צוקרברג ומוסקוביץ' נסעו לפאלו אלטו במהלך חופשת הקיץ. כשנגמרה החופשה החליט יוז לחזור להארוורד להמשיך את לימודיו והשניים נותרו בפאלו אלטו. ב-2006 הוא סיים את לימודיו וקיבל תואר ראשון בהצטיינות בהיסטוריה וספרות. הוא חזר לפאלו אלטו להמשיך לעבוד על פרויקט פייסבוק.

===אחרי פייסבוק===
ב-2007 עזב יוז את פייסבוק בשביל להתנדב בקמפיין לבחירות 2008 של ברק אובמה.

יוז היה המפיק בפועל של ג'ומו, רשת חברתית שהוא הקים ב-2010 שמטרתה "לעזור לאנשים למצוא דרכים לעזור לעולם". ביולי 2010 ארגון UNAIDS ׁׁ(התוכנית המשותפת של האו"ם לטיפול בנושא האיידס/נגיף הכשל החיסוני האנושי) מינה אותו לחברות בוועדה בעלת חשיבות גבוהה, המורכבת מ-17 חברים והם פוליטיקאים נודעים, מנהיגים עסקיים, פעילי זכויות אדם ומדענים עליהם הוטל לנהל "קמפיין פעולה חברתי ופוליטי בשנה הקרובה שמטרתו לגבש תמיכה בפרויקטים אפקטיביים למניעת HIV".

===ניו ריפבליק===
במאי 2012 רכש יוז את השליטה במגזין ניו ריפבליק. הוא מונה למו"ל ויו"ר ההנהלה, וגם כיהן כעורך הראשי. המגזין לא היה רווחי בתקופת כהונתו של יוז, ובינואר 2016 הוא העמיד אותו למכירה. בפברואר הוא נמכר לוין מק'קורמק, מו"ל מאורגון.

מאז יוני 2012, יוז נשוי לשון אלדריג', המנהל הפוליטי של ארגון "החופש להינשא".

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ערכים שבהם תבנית בריטניקה אינה מתאימה
קטגוריה:פייסבוק: אישים
קטגוריה:דוברים אמריקאים
קטגוריה:אמריקאים שנולדו ב-1983
Make Me

(לעיתים ובעברית: תגרום לי...) הוא סינגל של זמרת הפופ האמריקנית בריטני ספירס בשיתוף הרפאר ג'י-איזי. הסינגל הראשון של ספירס מאלבומה התשיעי Glory, הסינגל יצא ב-15 ביולי 2016.

== רקע וכתיבה ==
בחודש מרץ 2015, חשפה ספירס כי החלה להקליט חומרים חדשים לאלבומה התשיעי. ספירס חשפה בפרס המוזיקה של בילבורד ב-2016 שתוציא בקרוב סינגל חדש ואלבום חדש. כאמור הסינגל היה אמור להשתחרר בתחילת חודש מאי אך בשל קשיי ייצור, השיר התעכב עד הקיץ.

==הצלחה==
השיר מוקם בשבוע הראשון במיקום 17 בבילבורד הוט 100, זהו להיט ה20 של ספירס לחדור לטופ 20, בשבועות הבאים צנח השיר אל מחוץ לטופ 40 והופעתה ב-VMA הקפיצה את השיר חזרה לאותו מיקום (17). לאחר שזכה הקליפ לביקורות רעות מצד המעריצים שציפו לקליפ המקורי הצפיות באתר ה-VEVO של ספירס היו נמוכות וכך גם הזרמותיו של השיר שהיו אמורות לעזור לו במכירות ובמיקומו בבילבורד. עם מכירות עותקים והזרמות השיר הגיע ליותר מ-500,000 עותקים וזכאי למעמד זהב בארצות הברית.
בקנדה התמקם השיר במקום ה20 וזכה למעמד זהב.
בישראל השיר נכנס למקום 9 במדיה פורסט.
במדינות מסוימות באירופה נכנס הסינגל לטופ 20 כמו צרפת, פינלנד, סקוטלנד והונגריה.
טרבמצעדים גדולים שבהם ספירס כיכבה עם להיטיה הסינגל נכשל או צעד לשבועות ספורים
בטופ 40 בבריטניה הסינגל התמקם במקום 42 (הסינגל הראשון של ספירס המוביל אלבום שלא נכנס לטופ 40).
באוסטרליה נכנס הסינגל למקום ה39, לאחר מכן נפל למקום ה43 ואז נפל מהמצעד לגמרי.
למרות היותו להיט טופ 20 במצעדים גדולים כמו הבילבורד האמריקאי והקנדי הסינגל השאיר אחריו הצלחה מאכזבת במצעדים כאשר צעד במקומות נמוכים יחסית לסטנדרטים של ספירס ושהה במצעדים שבועות ספורים.

== וידאו קליפ ==
במאי הקליפ הוא דייוויד לה-שאפל אשר בעבר יצר את הקליפ לסינגל "Everytime" בשנת 2004.

צילומי הקליפ לסינגל החלו ב-2 ביוני 2016 והוא פורסם ב-5 באוגוסט.

== הופעות חיות ==
ב-17 באוגוסט 2016, ספירס הוסיפה את: "Make Me..." ו- "?Do You Wanna Come Over", לסבב ההופעות שלה Britney: Piece of Me.

ב-28 באוגוסט, הופיעה ספירס עם הרפאר G-Eazy וביצעו את הסינגל: "Make Me..." ו- "Me, Myself & I", בטקס: MTV Video Music Awards, המופע התקבל בשבחים מאוד, עם מרבית כלי רכב התקשורת ברחבי העולם להכיר את זה בתור "הקאמבק מרהיב של ספירס".

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי בריטני ספירס
קטגוריה:שירי ג'י-איזי
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים על מיניות
קטגוריה:שירים על מין מזדמן
קטגוריה:בלדות R&B עכשוויות
קטגוריה:שירי R&B עכשוויים אמריקאיים
קטגוריה:סינגלים בהוצאת RCA רקורדס
הים הלבנטיני

הים הלבנטיני הוא שמו של חלקו המזרחי ביותר של הים התיכון, הצמוד ללבנט.
== גאוגרפיה ==
הים הלבנטיני משתרע על פני שטח של 320 אלף קילומטר רבוע. גובלות בו המדינות טורקיה מצפון, סוריה, לבנון וישראל (וכן רצועת עזה) ממזרח ומצרים ולוב מדרום. גבולו המערבי של ים זה מוגדר בקו המתמשך מראס אל-הילאל שבלוב ועד לאי היווני גאבדוס שמדרום לכרתים. הוא גובל בצפון מערב בים האגאי ובדרום מערב בים הלובי.

חלקו הצפוני של ים הלבנטיני נקרא גם הים הקיליקי גובלים בו מפרץ איסכנדרון ומפרץ אנטליה. 

הנקודה העמוקה ביותר בים הלבנטיני היא בעומק של 4,384 מטר, גם היא מדרום לכרתים. האי הגדול ביותר בו הוא קפריסין.

להגירה הלספסית מים סוף דרך תעלת סואץ יש השפעה רבה על האקולוגיה של הים הלבנטיני ובעקבותיה התאקלמו בו מינים פולשים של בעלי חיים מים סוף. תרמה לכך גם הקמת סכר אסואן במצרים, שהקטינה את כמות המים המתוקים הזורמים לים הלבנטיני, גרמה להעלאת מליחותו לרמה דומה לזו של ים סוף, והקלה על מינים שמקורם שם להתאקלם בים הלבנטיני.

==קישורים חיצוניים==

קטגוריה:ערכים שבהם תבנית בריטניקה אינה מתאימה
לבנטיני
לבנטיני
לבנטיני
קטגוריה:מצרים: גאוגרפיה
קטגוריה:לבנון: גאוגרפיה
קטגוריה:סוריה: גאוגרפיה
קטגוריה:קפריסין: גאוגרפיה
קטגוריה:לוב: גאוגרפיה
לבנטיני
קטגוריה:רצועת עזה: גאוגרפיה
קטגוריה:מצרים: גופי מים
מרפסת ברוהל

מרפסת ברוהל והאקדמיה לאמנויות בדרזדן
מרפסת ברוהל
מרפסת ברוהל (בגרמנית: Brühlsche Terrasse) היא טיילת מפורסמת בדרזדן, הצופה על נהר אלבה ומכונה "המרפסת של אירופה". משמשת אתר להליכה, למנוחה ולבילוי לתושבי העיר ולתיירים הרבים הפוקדים אותה.
== היסטוריה ==
בתחילה הייתה המרפסת חלק מחומת המגן של העיר. החומה נבנתה ב-1546 בתקופת המלחמה השמלקלדית. ב-1737 בנה שם אוגוסט השני מלך סקסוניה, ארמון וספרייה אותם מסר ב-1747 לרוזן היינריך פון ברוהל כאות הוקרה על כך שהכניס שיטות חדשות לשיפור גביית המיסים.

ב-1814 נבנו מדרגות למרפסת והיא נפתחה לקהל. בשני צידי המדרגות נמצאים ארבעה פסלים המייצגים את ארבעת הזמנים ביממה: (בוקר, צהרים, ערב, לילה). הארמון של ברוהל נהרס ב-1900. המרפסת נהרסה בהפצצת דרזדן במלחמת העולם השנייה ונבנתה מחדש.
<gallery>
File:Stairs to Brühl's Terrace.jpg|המדרגות למרפסת ברוהל ופסלי ארבעת הזמנים ביממה
File:Brühl's Terrace (1).jpg|מרפסת ברוהל
File:Brühl's Terrace (2).jpg|תצפית על האלבה ממרפסת ברוהל
File:Augustus bridge.jpg|מבט ממרפסת ברוהל על גשר אוגוסטוס מעל האלבה
</gallery>

==קישורים חיצוניים==

* [http://www.malon.co.il/article.aspx?id=19044 מרפסת ברוהל] , באתר "מלון"
* [http://www.aviewoncities.com/dresden/bruhlterrace.htm מרפסת ברוהל], באתר a view on cities

קטגוריה:דרזדן
פרנץ ורניצקי

פרנץ ורניצקי (בגרמנית: Franz Vranitzky, נולד ב-4 באוקטובר 1937) הוא פוליטיקאי אוסטרי, חבר המפלגה הסוציאל-דמוקרטית האוסטרית וקנצלר אוסטריה בשנים 1986–1997.

== ביוגרפיה ==
נולד בווינה. למד כלכלה. בנוסף על כך, עבד כפועל בניין על מנת לממן לימודי לטינית ואנגלית. בשנת 1962 הצטרף למפלגה הסוציאל-דמוקרטית האוסטרית. באותה השנה התחתן. באותה השנה החל לעבוד בבנק המרכזי של אוסטריה. בשנת 1969 קיבל דוקטורט בכלכלה והחל לעבוד כיועץ כלכלי. בשנת 1984 מונה לשר האוצר במדינה.

בבחירות לנשיאות אשר נערכו בשנת 1986 התנגד הקאנצלר המכהן פרד זינובאץ למועמדותו של קורט ולדהיים בשל פועלו של ולדהיים כקצין בוורמאכט בזמן מלחמת העולם השנייה. זמן קצר לאחר שוולדהיים נבחר לנשיא, התפטר זינובאץ כמחאה ומינה את ורניצקי כיורשו. הוא הושבע לתפקיד ב-19 ביוני 1986. בספטמבר של אותה השנה הפרלמנט פוזר כתוצאה מהתרסקות הקואליציה. ב-23 בנובמבר התקיימו בחירות והמפלגה הסוציאל-דמוקרטית נשארה החזקה ביותר, והקימה ממשלה עם מפלגת העם האוסטרית אשר הושבעה בינואר 1987. בשנים אלו ממשלתו של ורניצקי נאלצה להתמודד עם ההשפעות הדיפלומטיות סביב המחלוקת הציבורית על ולדהיים - ארצות הברית ראתה בוולדהיים כאישיות בלתי רצויה וישראל החזירה את השגריר. לבסוף ורניצקי הצליח לנרמל את היחסים עם שתי המדינות. בתחילת שנות ה-90, עם סוף המלחמה הקרה, יצר קשרים דיפלומטיים עם מדינות מזרח אירופה. ביוני 1994 קיים משאל עם בנושא הצטרפות לאיחוד האירופי. 66% מהמצביעים הצביעו בעד הצטרפות, והמדינה הצטרפה לאיחוד בינואר 1995. בדצמבר של אותה השנה נבחר לקדנציה נוספת. התפטר מתפקידו כקאנצלר המדינה וכיו"ר המפלגה בינואר 1997 והוחלף על ידי שר האוצר בממשלתו ויקטור קלימה.

==קישורים חיצוניים==

* 

פרנץ ורניצקי
קטגוריה:כדורסלנים אוסטרים
קטגוריה:מעוטרי אות האריה הלבן
קטגוריה:ילידי 1937
דני גימשי

דני (דניאל) גימשי (נולד ב-1950) הוא קרימינולוג ישראלי המכהן כפרופסור וראש החטיבה לקרימינולוגיה ואכיפת החוק במסלול האקדמי המכללה למינהל. גימשי הוא קצין משטרה בדימוס בדרגת תת-ניצב, שירת כקצין חינוך ראשי, ראש היחידה לשיטור קהילתי ומנכ"ל המועצה הציבורית למניעת פשיעה בישראל.

==ביוגרפיה==
גימשי נולד ביבנה ב-1950, למד בבית הספר התיכון החקלאי פרדס חנה. שירת כקצין בתותחנים בצה"ל.

===שירות במשטרת ישראל===
ב-1971 התגייס למשמר הגבול, שימש מפקד מחלקה במג"ב עזה, מפקד מחלקת סיור בשכם, מפקד מחלקת טירונים, מפקד פלוגת טירונים, קצין אג"ם והדרכה מרחבי ומפקד פלוגה במג"ב ירושלים. ב-1978 מונה למפקד משטרת עזה, ב-1980 מונה למפקד משטרת רמלה וב-1982 למפקד משטרת ראשון לציון. ב-1986 מונה לקצין אגף החקירות והמודיעין במרחב שפלה. ב-1987 מונה לראש מחלקת המתנדבים של משטרת ישראל. בשנים 1988 עד 1990 שהה בבריטניה בשליחות מטעם הסוכנות היהודית.

ב-1991 מונה לקצין חינוך ראשי של המשטרה ובמקביל פיקד על הקורס לפיקוד ומטה של הארגון. ב-1994 מונה למפקדה הראשון של היחידה לשיטור קהילתי ושירת בתפקיד עד 1998. שימש מדריך במכללה לביטחון לאומי.

ב-1999 מונה לראש אגף למניעת פשיעה ומנכ"ל המועצה הציבורית למניעת פשיעה בישראל (מציל"ה) במשרד לביטחון הפנים. ב-2003 פרש ממשטרת ישראל בדרגת תת-ניצב.

===קריירה באקדמיה===
גימשי שימש מרצה מן החוץ בבית הספר למנהיגות ציבורית של אוניברסיטת תל אביב ובאוניברסיטה העברית. ב-1999 מונה לראש החטיבה לקרימינולוגיה ואכיפת החוק בחוג למדעי ההתנהגות שבמסלול האקדמי המכללה למינהל. הוא הקים ב-2004 את המכון לחקר ביטחון הקהילה ועומד בראשו.

===השכלה===
ב-1976 סיים תואר ראשון בסוציולוגיה ויחסים בין לאומיים מהאוניברסיטה העברית בירושלים. ב-1979 סיים תואר שני בסוציולוגיה וקבלת דיפלומה בקרימינולוגיה מהאוניברסיטה העברית. ב-1994 סיים תואר שני במינהל ציבורי באוניברסיטת הרווארד. הוא בוגר תוכנית קרן וקסנר. ב-1997 קיבל תואר דוקטור בקרימינולוגיה מהפקולטה למשפטים, האוניברסיטה העברית בירושלים, עבודת הדוקטורט שלו עסקה במנהיגות במשטרה.

==ספריו==
*"פיתוח מנהיגות במשטרת ישראל" (ספר יסוד), משטרת ישראל, 1992
*"פיתוח מנהיגות קהילתית", משטרת ישראל, 1996
*"שיטור קהילתי בישראל ובעולם" הוצאת משטרת ישראל, 1999
*"משטרה בדמוקרטיה", הוצאת משטרת ישראל, 2003.
*"פחד מפשיעה בישראל" המכון לחקר ביטחון הקהילה, המסלול האקדמי המכללה למנהל, 2007.
*"מערכת הצדק בפלילים, אכיפת החוק בחברה דמוקרטית", הוצאת פלס, המסלול האקדמי המכללה למנהל, 2007
*קרימינולוגיה ירוקה, מאבק בפשיעה נגד הסביבה", הוצאת פלס, המסלול האקדמי המכללה למנהל, 2010
*"ביטחון עירוני, מניעת פשיעה ועבריינות", הוצאת פלס, המסלול האקדמי המכללה למנהל, 2012

==קישורים חיצוניים==
* [https://www.colman.ac.il/node/1156 דני גימשי] באתר המסלול האקדמי המכללה למינהל
* 
* 
* 

קטגוריה:קרימינולוגים ישראלים
קטגוריה:בוגרי בית הספר התיכון החקלאי פרדס חנה
קטגוריה:בעלי תואר דוקטור מהאוניברסיטה העברית בירושלים
קטגוריה:שוטרי משמר הגבול
קטגוריה:תתי-ניצבים במשטרת ישראל
קטגוריה:סגל המסלול האקדמי המכללה למינהל
קטגוריה:בוגרי תוכנית קרן וקסנר בישראל
קטגוריה:יבנה: אישים
קטגוריה:ישראלים שנולדו ב-1950
לפוניה

לפּוניה (בשוודית: Laponia) הוא אזור הנמצא במחוז נורבוטן בחבל לפלנד שבצפון שוודיה, ובו מספר רשויות מקומיות: גאליוור (Gällivare), אריפלוג (Arjeplog) ויוקמוק (Jokkmokk).

בשנת 1996 הוכרז על ידי אונסק"ו כאתר מורשת עולמי. שניים מהפארקים הלאומיים הנכללים באזור היו בין הראשונים שהוקמו בשוודיה ובאירופה בכלל בשנת 1909, אזורים נוספים הוכרו כאתרים מוגנים במהלך המאה ה-20. 

האזור משתרע על פני כ-9,400 קילומטרים רבועים, ומפגיש מספר אזורים מוגנים, והוא כולל 4 גנים לאומיים: מודוס (Muddus), סארק (Sarek), פאדילאנטה (Padjelanta), וסטורה סיופאלט (Stora Sjöfallet), ו-2 שמורות טבע: סיאוניה (Sjaunja) וסטובה (Stubba).

הגאוגרפיה של האזור מגוונת מאוד ומאופיינת בעיקר על ידי הרים, נהרות ואגמים. ההר הגבוה ביותר באזור הוא Sarektjåhkkå, גובהו כ-2,089 מטרים. לכל שמורת טבע וגן לאומי מאפיינים בולטים ייחודיים. כמות משקעי השלג בחורף ומשקעי הגשם בקיץ ניכרים.
באזור חיים בני העם הסאמי. חלקים מסוימים מהאזור משמשים למרעה של אייל הצפון על ידי הסאמים.

הכפר פוריוס (Porjus) הוא נקודה טבעית של כניסה לאזור לפוניה ובו מרכז מידע למבקרים.

==קישורים חיצוניים==

* [https://web.archive.org/web/20160309224935/http://www.protectedplanet.net/laponian-area-world-heritage-site מפת האזור מתוך האתר Protected Planet]

==הערות שוליים==
שלומי איילון

שלומי איילון הוא קצין משטרת ישראל בדימוס בדרגת תת-ניצב. שירת כראש היחידה הארצית לחקירות הונאה. 

==ביוגרפיה==
איילון התגייס למשטרה ב-1978. שירת כסגן מפקד תחנת כפר סבא, ראש תחום חקירות בתחנות במחוז מרכז וקצין אגף החקירות במרחב השפלה. בשנים 2001–2003 שימש קצין אגף חקירות במחוז הדרום ולאחר מכן שימש נציג המשטרה בגרמניה ומרכז אירופה. 

באוקטובר 2006 מונה לראש היחידה הארצית לחקירות הונאה בדרגת תת-ניצב ושירת בתפקיד עד פרישתו באפריל 2010. חקירות מרכזיות בתקופתו בתפקיד היו של שר החוץ אביגדור ליברמן בסיומה המליצה המשטרה להעמידו לדין בגין קבלת שוחד ועבירות נוספות, ושל ראש ממשלת ישראל אהוד אולמרט בפרשת המכרז למכירת בנק לאומי. חקירות נוספות היו של ראשי הערים שוקי פורר, צבי בר, שמעון גפסו ויצחק רוכברגר, כולם הועמדו לדין והורשעו. 

איילון בעל תואר שני במדע המדינה מאוניברסיטת חיפה.

==קישורים חיצוניים==

*

==הערות שוליים==

קטגוריה:ראשי היחידה הארצית לחקירות הונאה
קטגוריה:תתי-ניצבים במשטרת ישראל
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
אגון פירסון

אגון שארפ פירסון (באנגלית: Egon Sharpe Pearson; 11 באוגוסט 1895 – 12 ביוני 1980) היה סטטיסטיקאי בריטי ובנו של קרל פירסון, שייסד את תחום הסטטיסטיקה המתמטית. אגון פירסון תרם תרומה משמעותית לתחום הסטטיסטיקה, במיוחד בתחומי בדיקת השערות ופיתוח שיטות סטטיסטיות לניתוח נתונים. הוא ידוע בעבודתו על מבחן חי בריבוע של פירסון ומקדם המתאם של פירסון. פירסון היה גם חבר באגודה הסטטיסטית המלכותית ובאגודה המתמטית של לונדון.

== קורות חייו ==
אגון פירסון למד בווינצ'סטר קולג' ולאחר מכן בטריניטי קולג', וירש את מקומו של אביו כפרופסור בקולג' האוניברסיטאי של לונדון וכעורך של כתב העת המדעי Biometrica.

פירסון התחתן עם איילין ג'ולי ב-1934 ולזוג נולדו שתי בנות, ג'ודית ושרה. איילין מתה מדלקת ריאות בשנת 1949. לאחר מכן פירסון התחתן עם מרגרט תאודוסיה סקוט בשנת 1967 והזוג התגורר בקיימברידג' עד מותה של מרגרט בשנת 1975. פירסון עבר למערב לאווינגטון בסאסקס וחי שם עד מותו בשנת 1980.

לאורך הקריירה שלו, פירסון תרם תרומה משמעותית לתחום הסטטיסטיקה, במיוחד בתחומי בדיקת השערות ופיתוח שיטות סטטיסטיות לניתוח נתונים, ידוע בעיקר בזכות פיתוח הלמה של ניימן-פירסון של בדיקת השערות סטטיסטיות, הקרויה על שמו. אך גם על תרומתו לפיתוח ביחד עם אביו על מבחן כי בריבוע, המשמש כדי לקבוע אם יש הבדל משמעותי בין התדרים הצפויים של משתנה קטגורי לבין התדרים הנצפים.

== פרסים ==
פירסון מונה חבר במסדר האימפריה הבריטית בשנת 1946. בשנת 1955 קיבל את פרס Guy Medal in Gold, המוענק על ידי החברה הסטטיסטית המלכותית (Royal Statistical Society), וכיהן כנשיא החברה הסטטיסטית המלכותית בין השנים 55–1956. הוא נבחר להיות חבר החברה המלכותית בשנת 1966.

== מאמרים ==
* On the Use and Interpretation of certain Test Criteria for the Purposes of Statistical Inference (coauthor Jerzy Neyman in Biometrika, 1928)
* The History of statistics in the XVIIth and XVIIIth centuries (1929).
* On the Problem of the Most Efficient Tests of Statistical Hypotheses (coauthor Jerzy Neyman, 1933)
* <ref></ref>
* Karl Pearson : an appreciation of some aspects of his life and work (1938)
* 
* Studies in the history of statistics and probability (1969, coauthor Maurice George Kendall)

==קישורים חיצוניים==

== הערות שוליים ==

קטגוריה:סטטיסטיקאים אנגלים
קטגוריה:בריטים שנולדו ב-1895
קטגוריה:בריטים שנפטרו ב-1980
מפיסטו (ספר)

מפיסטו: רומאן קריירה (בגרמנית: Mephisto: Roman einer Karriere) הוא ספרו הידוע ביותר של קלאוס היינריך תומאס מאן, שנכתב ב-1936 ויצא לאור באמסטרדם. 

הספר הוא דיוקן מוסווה אך במעט של השחקן גוסטף גרינדגנס. השערורייה הספרותית שהתחוללה סביב הספר הקנתה לו פרסום שלאחר המוות במערב גרמניה, לאחר שבנו המאומץ של גרינדגנס פנה לבית המשפט בניסיון לאסור את הפצת הספר לאחר פרסומו הראשון במערב גרמניה בתחילת שנות השישים. לאחר שבע שנים של דיון משפטי, בית המשפט העליון של מערב גרמניה אסר על הפצת הספר בתוצאה של שלושה נגד שלושה. למרות האיסור נדפסו ונמכרו בגרמניה כ-700,000 עותקים. ב-1971 התבטלה התביעה בשם חופש האמנות. כשהספר יצא לאור מחדש בגרמניה ב-1981, לא נשמעו קולות מחאה. קלאוס מאן הקפיד להדגיש כי לא התכוון לצייר את דמותו של איש מסוים, וכי מפיסטו שלו אינו אדם זה או אחר, אלא תמהיל של תכונות שונות, וכי הכוונה הייתה לתאר דמות סמלית, על רקע חברתי-פוליטי מסוים. אך למעשה, דמותו של השחקן הפגן מתבססת ברובה על דמותו של השחקן הגרמני גוסטף גרינדגנס, גיסו לשעבר של מאן, שהיה נשוי זמן קצר לאחותו האהובה אריקה, והיה גם, בהמשך, בן-חסותו של גרינג. 

== עיבודים ==
ב-1981 עובד הספר לסרט קולנוע בשם Mephisto.

הספר תורגם מגרמנית לעברית על ידי ניצה בן-ארי והופיע ב-1990 בתל אביב בהוצאת הקיבוץ המאוחד, 'הספרייה החדשה למנויים', תחת השם מפיסטו: רומאן קריירה. הוא עובד למחזה "מפיסטו" על ידי הלל מיטלפונקט. המחזה הוצג ב-1988 על ידי תיאטרון באר שבע, וב-2016 על ידי התיאטרון הקאמרי.

== הערות שוליים ==

קטגוריה:ספרים שעובדו לסרטים
כמה פעמים ספרת עד עשר

כמה פעמים ספרת עד עשר הוא אלבום הבכורה של הזמר רפי פרסקי שראה אור בנובמבר 1989. האלבום נוצר בתקופה סוערת בישראל שהחלה עם האינתיפאדה הראשונה ויצרה גל של יצירות מוזיקליות ובהתאם לכך הוא מבטא רגשות כעס, תסכול, דיכאון ואף מרידה במוסכמות החברתיות, כמו עיסוק (ישירות או במרומז) במיניות, התאבדות, סמים ואלכוהוליזם. האלבום מכר 37 אלף עותקים והגיע למעמד של אלבום זהב, כאשר מספר שירים שודרו בתדירות גבוהה בתחנות הרדיו ואף זכו לקאברים בתחרויות כישרונות מוזיקליים בטלוויזיה בישראל שנים לאחר מכן. את כל השירים באלבום (מילים ולחן) כתב פרסקי בעצמו ועיבד יעקב גלעד (מלבד "מיליון דולר" שפרסקי וגלעד עיבדו יחד).

השיר "שפעת קלה", החותם את האלבום, נכתב אודות מחלתה של המשוררת יונה וולך. סיפר פרסקי לימים בראיון: .

==רשימת השירים==

==הנגנים באלבום==
* רפי פרסקי - גיטרה חשמלית, כותב מילים, מלחין
* יהודה פוליקר - אקורדיון ב"מיליון דולר" 
* עודד פרח - טמבורין
* יעקב גלעד- הפקה מוזיקלית
* אורן אליעזרי - גיטרה
* תמיר קליסקי - קלידים
* אלי בן שושן - תופים וכלי הקשה
* צביקה דרכמן - גיטרה בס
* חיים אזיקרי - גיטרה בס ב"גנב"
* הוקלט ובושל באולפני "טריטון"
* טכנאי הקלטה ב"טריטון": מרק רוטוול
* הקלטות נוספות באולפני "המון"
* טכנאי הקלטה באולפני "המון": יעקב מורנו
* עוזרי טכנאי באולפני "המון": עודד פרח, אייל דפנא
* מיקסים: מרק רוטוול, סימון ויינשטוק, ראובן שפירא, יעקב מורנו

==קישורים חיצוניים==

* [http://rafiperski.bandcamp.com/album/- האזנה לאלבום] באתר של פרסקי.
* [https://web.archive.org/web/20171201031050/http://mooma.mako.co.il/Discs.asp?ArtistId=6786&AlbumId=4902 על האלבום], באתר MOOMA.
* [https://batatatrock.wordpress.com/2012/06/16/%D7%9B%D7%9E%D7%94-%D7%A4%D7%A2%D7%9E%D7%99%D7%9D-%D7%A1%D7%A4%D7%A8%D7%AA-%D7%A2%D7%93-%D7%A2%D7%A9%D7%A8-%D7%A8%D7%A4%D7%99-%D7%A4%D7%A8%D7%A1%D7%A7%D7%99-%D7%96%D7%95%D7%A2%D7%A7-%D7%91%D7%A9/ כמה פעמים ספרת עד עשר: רפי פרסקי זועק בשם דור שלם], טור על האלבום בבלוג "בטטת רוק", 16 ביוני 2012.
* איתמר זהר, [https://itamarzo71.wordpress.com/2011/12/12/%D7%9B%D7%9E%D7%94-%D7%A4%D7%A2%D7%9E%D7%99%D7%9D-%D7%A1%D7%A4%D7%A8%D7%AA%D7%9D-%D7%A2%D7%93-%D7%A2%D7%A9%D7%A8-%D7%A8%D7%90%D7%99%D7%95%D7%9F-%D7%9E%D7%99%D7%95%D7%97%D7%93-%D7%A2%D7%9D-%D7%A8/ כמה פעמים ספרתם עד עשר – ראיון מיוחד עם רפי פרסקי על אחד האלבומים החשובים ביותר של הרוק הישראלי], טור על האלבום בבלוג "חיים של אחרים", 12 בדצמבר 2011.

==הערות שוליים==

קטגוריה:אלבומי בכורה מ-1989
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומים בעברית
קטגוריה:אלבומי רפי פרסקי
לחם בננה

לחם בננה בהיר
לחם בננה הוא סוג לחם שמוצאו מאמריקה. הוא עשוי מבצק של קמח ובננות מעוכות. לרוב הוא לח, מתוק ודומה לעוגה.

==היסטוריה==
לחם בננה הופיע לראשונה בספרי בישול אמריקאים עם השימוש הגובר בסודה לשתייה ואבקת אפייה בשנות ה-40. הוא הופיע בספר הבישול "מתכונים מאוזנים" של פילסבורי המפורסמת ב-1933, ובהמשך נהיה יותר מקובל עם פרסום "ספר המתכונים של צ'יקיטה בננה" ב-1950.

הבננה הגיעה לארצות הברית בסביבות 1870 ולקח לה זמן להיחשב כמרכיב בקינוחים. מתכון לחם הבננה המודרני התחל להתפרסם בספרי בישול בסביבות 1930, גם בזכות העלייה בפופולריות של אבקת האפייה.

לא ידוע בוודאות מה הוביל להמצאתו של לחם הבננה. ייתכן שמדובר בהמצאה שיווקית שנועדה לקדם ולהגדיל את היקף השימוש בקמח חיטה ובאבקת אפייה. ייתכן שבדומה למנות רבות ממטבחים שונים ברחבי העולם, מטרת המתכון הייתה ניצול רכיבי מזון לא טריים במקום להשליכם. במקרה זה, שימוש בבננות בשלות ורכות מהרצוי.

יום לחם הבננה הארצי בארצות הברית נחגג ב-23 בפברואר.

==גרסאות==
* לחם בננה-צימוקים: צימוקים מתווספים למתכון.
* לחם בננה-אגוזים: אגוזים קצוצים, בדרך כלל אגוזי מלך או פקאנים, מתווספים למתכון.
* לחם בננה-שוקולד צ'יפס: שבבי שוקולד מתווספים למתכון.

==ראו גם==
* עוגיית שוקולד צ'יפס

==קישורים חיצוניים==

קטגוריה:מאפים
לחם
נקר זהוב-זנב

נקר זהוב-זנב (שם מדעי: Campethera abingoni) הוא מין עוף ממשפחת הנקריים. הוא מצוי ברוב אפריקה. בית גידולו הוא מגוון רחב של סוגי יערות וסוואנות. הוא ניזון מחרקים וזחליהם, נמלי עצים ומרבי רגליים בעיקר. הקול אותו הוא מפיק הוא רם וברור, בדרך כלל "דְרִיייי-אָווו" או "וִייי" נוגה ויחיד.

== טווח ==
הנקר מצוי באנגולה, בנין, בוטסואנה, קמרון, הרפובליקה המרכז אפריקאית, צ'אד, הרפובליקה של קונגו, הרפובליקה הדמוקרטית של קונגו, חוף השנהב, גמביה, גאנה, גינאה, גינאה ביסאו, קניה, מלאווי, מאלי, מאוריטניה, מוזמביק, נמיביה, רואנדה, סנגל, דרום אפריקה, דרום סודאן, סווזילנד, טנזניה, אוגנדה, זמביה וזימבבואה.

== קישורים חיצוניים ==

* http://sabap2.adu.org.za/docs/sabap1/483.pdf
* http://www.hbw.com/species/golden-tailed-woodpecker-campethera-abingoni

==הערות שוליים==

קטגוריה:בעלי חיים שתוארו ב-1836
קטגוריה:טקסונים שתוארו בידי אנדרו סמית
קטגוריה:נקריים
קטגוריה:הרפובליקה הדמוקרטית של קונגו: עופות
קטגוריה:מלאווי: עופות
קטגוריה:טנזניה: עופות
קטגוריה:זמביה: עופות
קטגוריה:מוזמביק: עופות
עונת 1993/1994 בליגה הלאומית בכדורסל

עונת 1993/1994 בליגה הלאומית בכדורסל הייתה העונה ה-40 של הליגה. הליגה כללה 14 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל עפולה, הפועל עמק יזרעאל ובית"ר רמת גן.

העונה הסדירה החלה ב-18 בספטמבר 1993 הסתיימה ב-28 במרץ 1994. לאחר הפלייאוף, העונה הסתיימה בניצחון של מכבי תל אביב בפעם ה-34 בתולדות המועדון.

בהתאם לתוצאות העונה הפועל עפולה, עירוני נהריה והפועל עמק יזרעאל ירדו ליגה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||26||24||2||2394||1890|| 504||50 
|-bgcolor="#ffff99"
|2||הפועל תל אביב ||26||17||9||2153||2037||116||43 
|-bgcolor="#ffff99"
|3||הפועל ירושלים ||26||17||9||2234||2185||49||43 
|-bgcolor="#ffff99" 
|4||בני הרצליה ||26||16||10||2304||2217||87||42 
|- 
|5||הפועל אילת ||26||15||11||2322||2335||13-||41 
|-
|6||הפועל גליל עליון||26||15||11||2223 ||2128||95||41 
|-
|7||מכבי ראשון לציון ||26||14||12||2359||2362||3-||40 
|- 
|8||מכבי רמת גן|| 26||10||16||2243||2332||89-||37 
|- 
|9||הפועל חולון ||26||10||16||2329 ||2360||31-||36 
|- 
|10||בית"ר רמת גן|| 26||10||16||2185||2310||125-||36 
|- 
|11||הפועל גבעתיים|| 26||9||17||2230||2344||114-||35 
|-
|12||הפועל גבת/עמק יזרעאל|| 26||9||17||2078||2210||132-||35 
|-bgcolor=#ffcccc 
|13||עירוני נהריה|| 26||8||18||2210||2390||180-||34 
|-bgcolor=#ffcccc 
|14||הפועל עפולה|| 26||7||19||2176||2340||164-||33 
|}

==פלייאוף==

==כדורסלנים מצטיינים==
* מני זולדן מהפועל אילת עם 21.7 נקודות למשחק ו-9.2 ריבאונדים השיג בעונה הסדירה מדד הגבוה בין כל הכדורסלנים. 
* דייוויד אנקראם מהפועל עפולה היה מלך הסלים עם 32.2 נקודות למשחק.
* משה ברנר ממכבי ראשון לציון היה מלך הסלים הישראלי עם 23.6 נקודות למשחק

== ראו גם ==

* גביע המדינה בכדורסל 1993/1994

==קישורים חיצוניים==
* [http://basket.co.il/history.asp?cYear=1994&lang= מידע מאתר מנהלת הליגה]

קטגוריה:1994 בישראל: ספורט
קטגוריה:עונות בליגה העליונה בכדורסל בישראל
קטגוריה:1993 בישראל: ספורט
קטגוריה:תחרויות כדורסל ב-1994
קטגוריה:תחרויות כדורסל ב-1993
פונקציית קיטום

הגרף של פונקציית Trunc

פונקציית קיטום במדעי המחשב מוכרת בשם Trunc, קיצור של Truncate. רמז לתיאור הציורי שלה כפונקציה שלוקחת מספר ממשי ו"מקצצת" את החלק השברי שלו ומשאירה רק את החלק השלם. פונקציה זו מתנהגת כמו פונקציית רצפה עבור מספרים חיוביים, וכפונקציית תקרה עבור שליליים. שלוש הפונקציות מקבלות ערך שווה עבור כל המספרים השלמים.

==קישורים חיצוניים==
* 

קטגוריה:פונקציות ממשיות ומרוכבות
עונת 1994/1995 בליגה הלאומית בכדורסל

עונת 1994/1995 בליגה הלאומית בכדורסל הייתה העונה ה-41 של הליגה. הליגה כללה 14 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו מכבי ירושלים, הפועל חיפה והפועל גבת.

העונה הסדירה החלה ב-1 בספטמבר 1994 הסתיימה ב-19 במרץ 1995. לאחר הפלייאוף, העונה הסתיימה בניצחון של מכבי תל אביב בפעם השנייה ברציפות ובפעם ה-35 בתולדות המועדון.

בהתאם לתוצאות העונה הפועל גבעתיים, הפועל חיפה ובית"ר רמת גן ירדו ליגה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||26||23||3||2509||1931|| 578||49 
|-bgcolor="#ffff99"
|2||הפועל חולון ||26||18||8||2367 ||2095||272||44 
|-bgcolor="#ffff99"
|3||הפועל גליל עליון||26||18||8||2484 ||2157||327||44 
|-bgcolor="#ffff99"
|4||הפועל תל אביב ||26||18||8||2350||2141||209||44 
|-
|5||מכבי ראשון לציון ||26||17||9||2441||2213||228||43 
|- 
|6||בני הרצליה ||26||16||10||2473||2243||230||42 
|-
|7||הפועל ירושלים ||26||14||12||2160||2107||53||40 
|- 
|8||הפועל אילת ||26||14||12||2335||2176||159||40 
|-
|9||מכבי ירושלים ||26||12||14||2371||2372||1-||38 
|- 
|10||מכבי רמת גן|| 26||11||15||2409||2313||96||37 
|- 
|11||הפועל גבת/עמק יזרעאל|| 26||10||16||2247||2300||53-||36 
|-bgcolor=#ffcccc 
|12||הפועל חיפה|| 26||6||20||2202||2325||149-||32 
|-bgcolor=#ffcccc 
|13||הפועל גבעתיים|| 26||5||21||2367||2516||149-||31 
|-bgcolor=#ffcccc 
|14||בית"ר רמת גן|| 26||0||26||1599||3425||1826-||26 
|}

==פלייאוף==

==כדורסלנים מצטיינים==
* ג'יי יובנקס ממכבי רמת גן עם 30.9 סלים למשחק ו-5.9 ריבאונדים השיג בעונה הסדירה מדד הגבוה בין כל הכדורסלנים. 
* ג'יי יובנקס ממכבי רמת גן היה מלך הסלים עם 30.9 סלים למשחק.
* אמיר כץ מבני הרצליה היה מלך הסלים הישראלי עם 20.5 סלים למשחק

==קישורים חיצוניים==
* [http://basket.co.il/history.asp?cYear=1995&lang= מידע מאתר מנהלת הליגה]

קטגוריה:1994 בישראל: ספורט
קטגוריה:עונות בליגה העליונה בכדורסל בישראל
קטגוריה:1995 בישראל: ספורט
קטגוריה:תחרויות כדורסל ב-1994
קטגוריה:תחרויות כדורסל ב-1995
חרסוניסוס

אזור חרסוניסוס והנמל
חרסוניסוס (ביוונית: Χερσόνησος (פירוש מילולי: חצי אי), <small>מבוטא&#x20;</small><span class="IPA" title="Representation in the International Phonetic Alphabet (IPA)">[xerˈsonisos]</span>), היא עיירה ורשות מקומית בצפון כרתים, השוכנת לחוף הים האגאי שבים התיכון. שטח האזור כ-271 קמ"ר, ומתגוררים בו 26,717 תושבים (נכון ל-2011). העיר ממוקמת כ-25 ק"מ מזרחית להרקליון ומערבית לעיר אגיוס ניקולאוס. הרשות המקומית כוללת את חצי האי והנמל. מושבה של הרשות המקומית הוא בכפר גורנס, והיא כוללת גם את היישובים חרסוניסוס, אפיסקופי, גובס ומאליה. 

== היסטוריה ==
העיר העתיקה הייתה חשובה עבור הפרובינקיה הרומאית כרתים וקירנאיקה, ואף מוסדה בה בישופות. שמותיהם של חלק מהבישופים מתועדים במספר מסמכים עתיקים מהמאה החמישית עד השמינית לספירה.

לאחר הכיבוש הוונציאני של כרתים ב-1212, התנהלה בחרסוניסוס בישופות של הכנסייה הלטינית. היא הופסקה עם כיבוש כרתים על ידי העות'מאנים ב-1669.

מ-1787 ועד היום מתנהלת באזור חרסוניסוס בישופות טיטולרית (שאינה אחראית על דיוקסיה) של הכנסייה הקתולית.

== אתרים באזור ==
מזרקה רומאית בחרסוניסוס
האתר חשוב בעיר הוא נמל מתקופת יוון הקלאסית והביזנטית, שנבנה על שרידי הנמל מהתקופה הרומית. ברחוב הסמוך לים ניצבת מזרקה בצורת פירמידה רומית, המעוטרת בפסיפסים המתארים סצינות מעולם הדיג. בראש הגבעה הסלעית שמאחורי הנמל ניצבים חורבות בזיליקה נוצרית עתיקה, שרצפתה מעוטרת בפסיפסים.

באזור חרסוניסוס קיימים גם מספר אתרים ארכאולוגיים פרה-היסטוריים. אחד מהם הוא מקדש עתיק שהוקדש לאלה בריטומאריס, הממוקם כקילומטר מזרחית לעיר.

בימינו מהווה חרסוניסוס מוקד תיירותי, המציע פעילויות כגון צלילה, רכיבה על סוסים, טיולי הליכה, מצנחי רחיפה ופארקי מים. בנוסף, מצויים בה מוזיאונים להיסטוריה ותרבות עתיקה.

== גלריה ==
<gallery>
Cave_of_Agia_Foteini_2.jpg|מערת אגיה פוטייני
Gonies_Village_View.jpg|הכפר גוניס
Hersonissos_Coastline.jpg|קו החוף של חרסוניסוס
</gallery>

==קישורים חיצוניים==
[https://www.weather2day.co.il/content/141/hersonissos-weather מזג אוויר בחרסוניסוס] - ממוצעי מזג אוויר בטבלה עבור העיירה חרסוניסוס באתר מזג האוויר הישראלי

* 

== הערות שוליים ==

קטגוריה:יוון: חצאי איים
קטגוריה:יוון: ערים
קטגוריה:כרתים: יישובים
דניס בלנדל

סר אדוארד דניס בלנדל (באנגלית: Edward Denis Blundell; 29 במאי 1907 – 24 בספטמבר 1984) היה המושל הכללי של ניו זילנד בין השנים 1972 – 1977.

==ראשית חייו==
דניס בלנדל נולד בולינגטון, בירת ניו זילנד כבנו של הנרי פרסי פביאן בלנדל, נכדו של הנרי בלנדל, מייסד העיתון המקומי The Evening Post וצאצא למשפחה עתיקה מלנקשייר.

בלנדל התחנך בבית הספר התיכון לבנים בואיטקי ולמד בטריניטי קולג', קיימברידג' שבאנגליה, שם הוא למד משפטים והוסמך ב-1929. הוא לא עסק בעריכת דין בבריטניה וב-1930 הוא שב לניו זילנד ועבד כעורך דין בוולינגטון. הוא היה שותף במשרד עורכי הדין "בל גלי" מ-1936 ועד 1968. במהלך מלחמת העולם השנייה הוא שירת כקצין בדרגת לוטננט קולונל בחיל המשלוח של ניו זילנד.

בלנדל היה נשיא המחוז של האגודה המשפטית של ולינגטון ב-1951, נשיא האגודה המשפטית של ניו זילנד בין השנים 1962 – 1968 וסגן נשיא האגודה המשפטית של אסיה והפסיפיק ב-1966.

הוא היה שחקן קריקט מוכשר ושיחק עבור מועדון הקריקט של אוניברסיטת קיימברידג' וכן עבור מועדון הקריקט של מרילבון שבלונדון ועבור קבוצת הקריקט של ולינגטון. הוא היה הקפטן של ולינגטון בעונת 1934 – 1935. בשנים 1959 – 1962 הוא היה נשיא מועצת הקריקט של ניו זילנד.

ב-1945 הוא נשא לאישה את ג'יין הליגן, שאתה הוא הביא לעולם בן ובת.

==קריירה פוליטית==
ב-1968 מונה בלנדל על ידי ראש הממשלה, קית' הוליאוק להיות הנציב העליון של ניו זילנד בבריטניה ושגריר ניו זילנד באירלנד. ב-1972 הוא סיים את תפקידו ושב לניו זילנד.

ב-1972 מונה בלנדל על ידי המלכה אליזבת השנייה בעצת ראש ממשלת ניו זילנד, ג'ק מרשל לתפקיד המושל הכללי של ניו זילנד. מנהיג האופוזיציה, נורמן קירק התנגד למינוי בשל ידידותו של בלנדל עם ראש הממשלה. בטקס ההשבעה של בלנדל התייחס אליו מרשל בנאומו כאל "ידיד אישי קרוב בתחום המשפטים, בתחום היחסים עם השוק האירופי המשותף ובמגרש הגולף". בלנדל היה המושל הכללי הראשון שנולד וחי בניו זילנד.

בלנדל היה גם המושל הכללי הראשון שהגיע להצביע בבחירות. הוא עשה זאת בבחירות הכלליות של 1972, אם כי לא ידוע אם הוא אכן הצביע (על פי חוק הבחירות של ניו זילנד האזרחים מחויבים רק להגיע לרישום להצבעה). במהלך תקופת כהונתו ויתר בלנדל על המדים הטקסיים של המושל הכללי בעת ביקוריו בבסיסים צבאיים והסתפק בלבישת מדים פשוטים. תקופת כהונתו כמושל הכללי הסתיימה ב-1977.

דניס בלנדל מת בעת חופשה בטאונסוויל שבקווינסלנד, אוסטרליה ב-1984.

==קישורים חיצוניים==

* [http://www.gg.govt.nz/node/1360 ביוגרפיה באתר משרד המושל הכללי של ניו זילנד]

==הערות שוליים==

קטגוריה:המושלים הכלליים של ניו זילנד
קטגוריה:מסדר שירות המלכה
קטגוריה:המסדר הוויקטוריאני המלכותי: אבירים וגבירות הצלב הגדול
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:אבירים מפקדים במסדר האימפריה הבריטית
קטגוריה:אנשי צבא ניו זילנדים במלחמת העולם השנייה
קטגוריה:ספורטאים ניו זילנדים
קטגוריה:שחקני קריקט
קטגוריה:שגרירי ניו זילנד
קטגוריה:שגרירים בממלכה המאוחדת
קטגוריה:שגרירים באירלנד
קטגוריה:עורכי דין ניו זילנדים
קטגוריה:ילידי 1907

קטגוריה:נפטרים ב-1984
קים מיונג-סו

קים מיונג-סו (בקוריאנית: 김명수; ) נודע יותר בשם הבמה שלו אל, הוא זמר ושחקן דרום קוריאני. הוא משמש כזמר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. אל יחד עם חברי הלהקה, סונג-יאול וסונג-ג'ונג עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, Azur. בתת-להקה זו אל נחשב לזמר הראשי.

== ביוגרפיה ==
קים מיונג-סו נולד ב-13 במרץ,1992 בסיאול, קוריאה הדרומית.

ב-15 בפברואר 2013 סיים מיונג-סו את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד איתו בתוכנית, סונג-יאול, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011.

== קריירת מוזיקה ==
=== אינפיניט ===

אל הוצג לראשונה כזמר והאחראי על המראה בלהקת הבנים אינפיניט. הוא עשה את הופעת הבכורה הראשונה שלו כחבר של הלהקה בשיר שלהם "Come Back Again" מתוך המיני אלבום הראשון שלהם First Invasion ב-2010.

=== אינפיניט F ===

אל יחד עם חבריו ללהקה, סונג-יאול וסונג-ג'ונג עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו Azur בשנת 2014.

==קריירת צילום==
ב-15 במאי 2013, אל הוציא לאור ספר כתבת צילומים בשם "L's Bravo Viewtiful", המציג תמונות שהוא צילם במהלך מסע של 93 ימים. הספר יצא לאור בשתי גרסאות- האחת קוריאנית והשנייה יפנית. הספר נחשב לרב מכר והגיע למקום הראשון בחנויות ספרים באינטרנט בהזמנות מראש של חנויות כמו "YES24" ו-"Kyobo" ומהר מאוד אזל מהמלאי לאחר הוצאתו לאור.

וולים אנטרטיינמנט הוציאה לאור את חלקו השני של ספר הצילום של אל ב-25 בספטמבר 2013 בקוריאה וב-28 בספטמבר ביפן. כמו חלקו הראשון של הספר, גם החלק השני הפך במהרה לרב מכר.

==קריירת משחק==
אל עשה את הופעת הבכורה שלו כשחקן ב-2011 בסדרה היפנית "Jiu" אשר שודרה בערוץ TV Asahi.

ב-2012 הוא שיחק בתור גיטריסט בשם לי היון-סו בסדרת הדרמה הקוריאנית "Shut Up Flower Boy Band" לצידו של השחקן קים מין-סוק. באותה שנה הוא לקח חלק גם בסדרה "What's The Deal, Mom?"

ב-2013, הוא לקח חלק בסדרה "Master's Sun" בדמותו הצעירה של הדמות של סו ג'י-סוב, "ג'ו ג'ונג-ואן".

ב-2014, הוא שיחק בתור "המזכיר גיל" בדרמה "Cunning Single Lady", לצדם של השחקנים ג'ו סאנג-ווק ולי מין-ג'ונג.

אל שיחק לצדם של השחקן והזמר ריין וקריסטל מלהקת הבנות F(x) בדרמה "My Lovely Girl". הוא שיחק את דמותו של השחקן המשני, סי-וו, אשר היה החבר החתיך של להקת קיי-פופ פופולרית בשם Infinite Power והפך לזמר סולו. הדרמה שודרה מ-17 בספטמבר עד 6 בנובמבר.

ב-2015, אל הופיעה בהופעת אורח של שלושה פרקים בדרמה "The Time We Were Not in Love" בתור המתמחה, "קי סונג-ג'ה" של הא ג'י-וון.

ב-2016, אל לוהק לתפקיד הראשי שלו בסדרה משותפת של קוריאה, סין ויפן בשם "The Blue of My Heart". אל ישחק בדמותו של מנכ"ל חברת נסיעות בשם "קאנג ג'ה-וו", אשר מתאהב בפיליפינים לאחר שהוא נוסע לשם. הצילומים לסדרה החלו באפריל ונמשכו עד יוני.

==קישורים חיצוניים==

* 

קטגוריה:זמרים דרום קוריאנים
קטגוריה:שחקני קולנוע וטלוויזיה דרום קוריאנים
קטגוריה:צלמים
קטגוריה:דרום קוריאנים שנולדו ב-1992
מרכז ווהאן גרינלנד

מרכז ווהאן גרינלנד (בכתב סיני: 武汉绿地中心) הוא גורד שחקים בעיר ווהאן שבסין המתנשא לגובה של 476 מטר (1,562 רגל). גורד השחקים כולל 97 קומות מעל פני הקרקע. המגדל תוכנן במקור להיות בגובה 636 מטר (2,087 רגל), אך הוא תוכנן מחדש באמצע הבנייה עקב תקנות המרחב האווירי, כך שגובהו לא יעלה על 500 מטר (1,640 רגל) מעל פני הקרקע. הבנייה הסתיימה בשנת 2022.

ביוני 2011 משרד האדריכלים אדריאן סמית' + גורדון גיל אדריכלות (AS+GG) בשיתוף עם מהנדסי ת'ורטון טומאסטי זכו בתחרות אדריכלים של קבוצת גרינלנד. תכנון הפרויקט כולל מאפיינים רבים של חיסכון באנרגיה. הקבלן הראשי של הפרויקט הוא תאגיד הנדסת הבניין הממשלתי של סין (CSCEC).

== ציר זמן הבנייה ==
* 8 בדצמבר 2010: טקס התחלת הבנייה.
* 1 ביולי 2011: התחלה בפועל של בניית הבניין.
* 28 בינואר 2012: התחלת הנחת היסודות התת-קרקעיים של הבניין.
* 12 בספטמבר 2012: התחלת חפירת בסיס הבניין.
* 26 ביוני 2013: בסיס הבניין מושלם.
* 4 בינואר 2014: קורת הפלדה הראשונה מותקנת.
* 28 ביולי 2014: חלקו התת-קרקעי של הבניין מושלם, תחילת העבודות על הקומות העל-קרקעיות.
* 30 בדצמבר 2015: הבניין מתנשא לגובה של 200 מטר מעל פני האדמה.
* אפריל 2016: הבניין מתנשא לגובה של 245 מטר והחיפוי שלו מתחיל להיראות גלוי.
* יוני 2016: הבניין מגיע לגובה של 300 מטר מעל פני האדמה.
* בדצמבר 2016: הבניין מגיע לגובה 400 מטר מעל פני הקרקע.
* אמצע 2017: הבנייה נעצרה ב-101 קומות והבניין תוכנן מחדש. 
* סוף 2020: בניית שלד הבניין הושלמה. 
* אמצע 2022: מרכז ווהאן גרינלנד הושלם.

==קישורים חיצוניים==

== הערות שוליים ==

קטגוריה:ווהאן: גורדי שחקים
חביי צ'יינה פורצ'ן

חביי צ'יינה פורצ'ן (בסינית פשוטה: 河北华夏幸福足球俱乐部) הוא מועדון כדורגל סיני מהעיר צ'ינחואנגדאו שבמחוז חביי אשר משחק בליגת העל הסינית.

== היסטוריה ==
חביי צ'יינה פורצ'ן נוסדה ב-28 במאי 2010 על ידי ההתאחדות לכדורגל של חביי. הקבוצה החלה לשחק בליגת המשנה הסינית, אולם לא הצליחה להעפיל לשלב הפלייאוף לאחר שסיימה במקום החמישי. בשנת 2012, סיימה הקבוצה במקום הראשון במחוז הצפוני של הליגה, אולם הודחה ברבע גמר הפלייאוף ידי שינג'יאנג ולא העפילה לליגת העל.

ב-27 בינואר 2015 שונה שם הקבוצה ל"חביי צ'יינה פורצ'ן" לאחר שנרכשה על ידי "צ'יינה פורצ'ן". כמו כן, הוחתם רדומיר אנטיץ' למאמן הקבוצה ל-3 שנים. באותה שנה העפילה הקבוצה לליגת העל לאחר שסיימה במקום השני בליגת המשנה.

== קישורים חיצוניים ==
* 

*
קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-2010
רובן נבש

רובן דיוגו דה סילבה נבש (בפורטוגזית: Rúben Diogo da Silva Neves; נולד ב-13 במרץ 1997 במוזלוס, פורטוגל) הוא כדורגלן פורטוגלי המשחק בעמדת הקשר בקבוצת אל-הילאל.

==קריירת מועדונים==
נבש הצטרף לאקדמיה של פורטו. כמו כן, הוא הושאל בין השנים 2013–2012 לפדרואנזה אשר פעלה כהרכב פורטו מתחת לגיל 16.
בתחילת יולי 2014, נבש היה אמור לשחק עם קבוצת המילואים של פורטו, אולם עקב פציעתו של חברו לקבוצה, נקרא נבש על ידי מאמן פורטו אז, ז'ולן לופטגי להצטרף להרכב טרום העונה של פורטו. לופטגי התרשם ונבש נשאר בהרכב.

ב-15 באוגוסט 2014, ערך נבש את הופעת הבכורה במדי פורטו בליגה הפורטוגלית בניצחון 0–2 על מאריטימו. כל זאת כשהוא בן 17 ו-5 חודשים.
נבש הפך לשחקן הצעיר ביותר הכובש שער ליגה בהיסטוריה של פורטו. חמישה ימים אחרי, נבש ערך את הופעת הבכורה בליגת האלופות במדי פורטו בניצחון 0–1 על ליל. באותו משחק נבש הפך לפורטוגזי הצעיר ביותר ששיחק בליגת האלופות.

ב-8 ביולי 2017 עבר לוולברהמפטון וונדררס ששיחקה באותה עת בליגת המשנה האנגלית ובסיום אותה עונה העפילה לפרמייר ליג.

ב-23 ביוני 2023 חתם נבש לשלוש שנים באל-הילאל הסעודית בתמורת 55 מיליון אירו. 

נכלל בסגל נבחרת פורטוגל לטורנירים יורו 2020 ומונדיאל 2022.

נכלל בסגל נבחרת פורטוגל לטורניר יורו 2024.

== קישורים חיצוניים ==

==הערות שוליים==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פורטו
קטגוריה:כדורגלני וולברהמפטון וונדררס
קטגוריה:כדורגלני אל-הילאל
קטגוריה:כדורגלני נבחרת פורטוגל
קטגוריה:ספורטאים פורטוגזים באנגליה
קטגוריה:ספורטאים פורטוגזים בערב הסעודית
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:פורטוגזים שנולדו ב-1997
מרכז דאליין גרינלנד

מרכז דאליין גרינלנד הוא גורד שחקים אשר נמצא תחת בנייה בעיר דאליין במחוז ליאונינג שממוקם בצפון-מזרח סין.

המגדל צפוי לכלול 88 קומות ולהתנשא לגובה של 518 מטר (1,700 רגל). בנייתו של המגדל החלה בשנת 2014.

== הערות שוליים ==

קטגוריה:דאליין: גורדי שחקים
עונת 1995/1996 בליגה הלאומית בכדורסל

עונת 1995/1996 בליגה הלאומית בכדורסל הייתה העונה ה-42 של הליגה. הליגה צומצמה ל-12 קבוצות. מתכונת התחרות עם פורמט פלייאוף לא השתנה מהעונה הקודמת. ארבעה הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. משחק על המקום השלישי בוטל.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל צפת.

העונה הסדירה החלה ב-10 בספטמבר 1995 הסתיימה ב-14 באפריל 1996. לאחר הפלייאוף, העונה הסתיימה בניצחון של מכבי תל אביב בפעם השלישית ברציפות ובפעם ה-36 בתולדות המועדון.

בהתאם לתוצאות העונה מכבי ירושלים, הפועל גבת ירדו ליגה.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב||22||21||1||1971||1664|| 307||43 
|-bgcolor="#ffff99"
|2||הפועל ירושלים ||22||17||5||1954||1766||188||39 
|-bgcolor="#ffff99"
|3||הפועל גליל עליון||22||13||9||1746 ||1666||80||35 
|-bgcolor="#ffff99" 
|4||בני הרצליה ||22||13||9||1807||1763||44||35 
|-
|5||מכבי ראשון לציון ||22||13||9||1913||1876||37||35 
|- 
|6||הפועל חולון ||22||10||12||1784 ||1800||16-||32 
|- 
|7||הפועל צפת ||22||9||13||1813||1912||99-||31 
|- 
|8||הפועל אילת ||22||9||13||1750||1771||21-||31 
|-
|9||הפועל תל אביב ||22||9||13||1789||1780||9||31 
|-bgcolor=#ffcccc 
|10||מכבי ירושלים||22||8||14||1805||1950||145-||30 
|-
|11||מכבי רמת גן|| 22||8||14||1764||1810||46-||30 
|-bgcolor=#ffcccc 
|12||הפועל גבת/עמק יזרעאל|| 22||2||20||1771||2109||338-||24 
|}

==פלייאוף==

==כדורסלנים מצטיינים==
* טרוויס מייז ממכבי רמת גן עם 25.3 סלים למשחק ו-2.7 ריבאונדים השיג בעונה הסדירה מדד הגבוה בין כל הכדורסלנים. 
* דרק גרווין מהפועל גבת היה מלך הסלים עם 27.5 סלים למשחק.
* אמיר כץ מבני הרצליה היה מלך הסלים הישראלי עם 22.2 סלים למשחק

== ראו גם ==

* גביע המדינה בכדורסל 1995/1996

==קישורים חיצוניים==
* [http://basket.co.il/history.asp?cYear=1996&lang= מידע מאתר מנהלת הליגה]

קטגוריה:1996 בישראל: ספורט
קטגוריה:עונות בליגה העליונה בכדורסל בישראל
קטגוריה:1995 בישראל: ספורט
קטגוריה:תחרויות כדורסל ב-1996
קטגוריה:תחרויות כדורסל ב-1995
גן שעוני השמש

"גן שעוני השמש" או "גן שעוני שמש" הוא פסל מאת האמן הישראלי יגאל תומרקין. הפסל ממוקם בגן צ'צ'יק באשקלון.

==תיאור==
הפסל "גן שעוני השמש" שייך לקבוצת פסלים שיצר תומרקין בסוף שנות ה-60 של המאה ה-20 ובהם "מצפור ערד" (1968) או "התרחשויות" (1972). הפסל מורכב מחיבור של כמה אלמנטים מופשטים, הפרושים במערך מורכב ודורשים מן הצופה להקיף את הפסל על מנת לראות את האלמנטים השונים שבו.

הפסל תוכנן כנראה עבור מרכז מסחרי בעיר ערד. תומרקין יצר דגם לפסל זה בשנת 1968. תומרקין יצר את הפסל על גבי משטח מרובע, כשגרנוליט משמשת כמצע לאלמנטים השונים. על גבי המשטח יצר תומרקין שרטוט גאומטרי המכיל שני מעגלים וצירים אנכיים ואופקיים, המהווים חלק מן הקומפוזיציה. כל האלמנטים מתוכננים כך שאור השמש המשתנה ישפיע על הופעתם, וחלקם אף משמשים מעין שעון שמש. בין האלמנטים הפיסוליים בולט עמוד גבוה הצבוע שחור וכן מעין חרוט קטום ראש. השפה המופשטת של הפסל שואבת את השראתה מן הפיסול הקונסטרוקטיביסטי.

==גלריה==
<gallery>
File:Sundial Garden Askelon 023.jpg
File:Sundial Garden Askelon 025.jpg
File:Sundial Garden Askelon 020.jpg
File:Sundial Garden Askelon 021.jpg
</gallery>

==קישורים חיצוניים==

==הערות שוליים==

קטגוריה:יגאל תומרקין: פסלים
קטגוריה:פסלים (יצירות)
קטגוריה:שעונים
קטגוריה:אשקלון: גנים ופארקים
מקסים גונאלון

מקסים גונאלון (בצרפתית: Maxime Gonalons; נולד ב-10 במרץ 1989 בליון שבצרפת) הוא כדורגלן צרפתי המשחק בעמדת הקשר האחורי בקלרמון פוט.

==קריירה==
מקסים גונאלון נולד וגדל בעיר ליון שבצרפת וכבר מגיל 10 הצטרף לקבוצת הילדים של אולימפיק ליון בה החל את דרכו בכדורגל. כשהוא בן 18 בלבד, שיחק גונאלון באליפות צרפת לנוער עם ליון ורשם 26 משחקים בהם כבש שני שערים יחד עם קבוצת הנוער של המועדון. ב-6 ביולי 2009, כשהוא מסיים את גיל הנוער, חתם גונאלון על החוזה המקצועני הראשון שלו כשחתם לעונה אחת עם אופציה לשנתיים נוספות באולימפיק ליון והצטרף לסגל הבוגר של המועדון. גונאלון לבש את החולצה עם המספר 41 והתאמן עם הקבוצה באימוני קדם העונה של קיץ 2009. ב-25 באוגוסט, ערך גונאלון את הופעת הבכורה שלו במדי אולימפיק ליון בפלייאוף ליגת האלופות כשעלה כמחליף במשחק נגד אנדרלכט הבלגית. ב-20 באוקטובר, כבש גונאלון את שער הבכורה במדי ליון במשחק נגד ליברפול במסגרת ליגת האלופות. ב-16 בינואר 2010, כבש גונאלון את שער הליגה הראשון שלו עבור ליון במשחק נגד נאנסי. עשרה ימים לאחר מכן חתם גונאלון על הארכת חוזה בליון לארבע שנים נוספות. במהלך השנים גונאלון היה לאופציה הראשונה בקישור האחורי של ליון וזכה עם המועדון באליפות הליגה הצרפתית ובגביע הצרפתי כשהוא הופך להיות קפטן הקבוצה. ב-3 ביולי 2017 עזב את ליון לאחר 18 שנה במועדון וחתם לארבע שנים ברומא. ב-20 בספטמבר ערך את הופעתו הבכורה בקבוצה בניצחון 0–4 על בנוונטו. ב-20 באוגוסט 2018 הושאל לסביליה לעונה אחת.

==קריירה בינלאומית==
ב-11 בנובמבר 2011, זומן גונאלון לראשונה לסגל נבחרת צרפת למשחק ידידות נגד נבחרת ארצות הברית. לזכותו של גונאלון שבע הופעות עם נבחרת צרפת.

==קישורים חיצוניים==

קטגוריה:קשרי כדורגל צרפתים
קטגוריה:כדורגלני אולימפיק ליון
קטגוריה:כדורגלני רומא
קטגוריה:כדורגלני סביליה
קטגוריה:כדורגלני גרנדה
קטגוריה:כדורגלני נבחרת צרפת
קטגוריה:כדורגלנים צרפתים
קטגוריה:צרפתים שנולדו ב-1989
האצטדיון העירוני כפר קאסם

אצטדיון עירוני כפר קאסם הוא אצטדיון כדורגל שהחל להיבנות בכפר קאסם באתר מגרש הכדורגל הקיים בחלקה המערבי של העיר מ-1980 ומכונה "אצטדיון אבו חמיס", וישמש כמגרשה הביתי של קבוצת מ.ס. כפר קאסם המשחקת בליגה הלאומית.

בשלב הסופי יכיל האצטדיון 8,000 מקומות ישיבה בארבעה יציעים מקורים ובחדרי VIP, וכן מזנונים ושירותי קהל, חדרי תקשורת וטלוויזיה, חדרי הלבשה לשחקנים, חדרי שופטים ומאמנים ואזורים טכניים, בהתאם להנחיות העדכניות של מנהלת הליגות לכדורגל. הקמתו של אצטדיון הכדורגל שוערה בעלות של כ-50 מיליון שקלים תחל ב-2019 והיא מתאפשרת הודות לשיתוף פעולה בין ראש העיר עאדל בדיר ובין המועצה להסדר ההימורים בספורט, משרד התרבות והספורט והמשרד לפיתוח הנגב והגליל. מתכנן האצטדיון היה תחילה האדריכל מוטי בודק אך ב-2020 הוצגה תוכנית חדשה של משרד גולדשמידט ארדיטי בן נעים אדריכלים. לקראת בניית האצטדיון בוצעו במגרש שיקום הדשא, הקפת המגרש בגדר בטון ובניית מלתחות לשחקנים ובשלב זה הוא משמש כמגרש אימונים.

מתחילת נובמבר 2017 עד ינואר 2018 אירח האצטדיון כמה ממשחקיה של מ.ס. כפר קאסם בליגה א' (לאחר חמש עונות בהן נאלצה הקבוצה לארח באצטדיון וינטר ובמגרשים אחרים) וזאת לאחר שהוקמו בו שתי טריבונות זמניות (לאוהדי הקבוצה ולאוהדי הקבוצות המתארחות), שהכילו בסה"כ כ-630 מקומות, בעלות של כחצי מיליון שקלים. הטריבונות הזמניות פורקו בתחילת 2018 והקבוצה חזרה לארח בווינטר. בספטמבר 2018 חזרה לארח בו מ.ס. כפר קאסם לאחר שהוצבו בו טריבונות זמניות (ממזרח לאוהדים הביתיים ומדרום לאוהדי הקבוצות האורחות) לכ-1,000 צופים, לצד שדרוגים נוספים שבוצעו בקיץ במגרש, כמו הכשרת שטח חנייה לצידו, גישה סלולה לרכבי חירום ושיפוץ המלתחות וגם משטח הדשא הוגדל כדי להתאים לתקני פיפ"א. בסוף 2018 הייתה אמורה להתחיל העבודה על בניית יציע מערבי למגרש מבטון בהשקעה של כ-15 מיליון שקלים שיכיל עד 2,000 צופים כשבתכנון היה לבנות בהמשך בשלבים יציעים נוספים באצטדיון יציעים משאר צדדיו, בהתאם לפעילות הקבוצה ולליגות בהן תשחק, כך שיגדל לכ-8,000 מקומות. אך העירייה דחתה את מועד תחילת העבודה המתוכנן לחודש מרץ 2019, ולבסוף החלו עבודות חפירת היסודות רק ב-27 בנובמבר 2019. בתחילת מרץ 2020 נחשפה תוכנית אדריכלית מעודכנת לעיצוב האצטדיון. ביוני 2020 החלו עבודות הפיתוח להקמת חדרי ההלבשה הקבועים בצידו הדרומי. בהמשך הוחלט כי יש לגייס תקציב ולבנות את האצטדיון בשלמותו עם כל 8000 המקומות ולא בשלבים. העלות המעודכנת הצפויה גדלה לכ-80 מיליון שקלים ונכון ל-2024 הטריבונות נמצאות בשלבי בנייה ראשוניים לצד גיוס כספים למימון הבנייה ומיועד להשלמה ב-2026. 

בחודש יולי 2022 סוכם עם החברה הממשלתית של איחוד האמירויות הערביות כי במסגרת הסכמי אברהם היא תהיה זו שתממן את הקמת האצטדיון, והוא ייקרא אצטדיון "ח'ליפה".

==גלריית תמונות==
<gallery>
קובץ:Kfar Qassem Football Stadium.jpg|מגרש הכדורגל הקיים באתר האצטדיון מרץ 2016
</gallery>

==קישורים חיצוניים==
*
*محمد صرصور, [http://www.panet.co.il/article/1610729 بلدية كفر قاسم تعقد جلسات ماراثونية لاتمام ملعب ابو خميس] (בערבית), באתר פאנט, 13 בינואר 2017

==הערות שוליים==

כפר קאסם
קטגוריה:מבנים ואתרים שתכנן מוטי בודק
קטגוריה:כפר קאסם: ספורט
קטגוריה:ישראל: אצטדיוני כדורגל עתידיים
מרכז הסחר העולמי הפיננסי באוננג שן-יאנג

מרכז הסחר העולמי הפיננסי באוננג שניאנג (בסינית: 沈阳宝能环球金融中心; בפין-יין: Shěnyáng Bǎonéng Huánqiú Jīnróng Zhōngxīn) הוא מרכז של כולל מספר בניינים וגורד שחקים אשר נמצא בבנייה בשניאנג, ליאונינג, סין. גובהו של הבניין לאחר שבנייתו תסתיים אמור היה להיות 565 מטר, אך בהמשך הוטלה מגבלת גובה - 453 מטר. בניית הבניין החלה בשנת 2014, אך הופסקה ב-2019. 

המגדלים נמצאים באזור יוקרתי הצופה למגדל הטלוויזיה של ליאונינג והם חלק מתוכנית כללית יחד עם מסדרון הזהב המפורסם באזור העסקים המרכזי. 

קטגוריה:שניאנג: גורדי שחקים
נמל התעופה הבין-לאומי אינדירה גנדי

נמל התעופה הבין־לאומי אינדירה גאנדי (באנגלית: Indira Gandhi International Airport) הוא נמל תעופה בין־לאומי הממוקם בניו דלהי בירת הודו. נמל התעופה שוכן כ-16 ק"מ ממרכז העיר ניו דלהי. הנמל שנקרא על שם ראש ממשלת הודו לשעבר אינדירה גנדי הוא נמל התעופה העמוס ביותר בהודו מבחינת כמות נוסעים, מאז שנת 2009. ב-2014 עברו בנמל תעופה 39.7 מיליון נוסעים ובכך היה לנמל ה-12 העמוס באסיה.

== יעדים ==
{| class="wikitable"
|+
!חברות תעופה
!יעדים
|-
|אייר אינדיה
|לונדון-היתר'ו, תל אביב, מדריד, טוקיו, סידני, ניוראק, מלבורן, וינה, הונג קונג, מומבאי, רומא, פריז, דובאי, ניו יורק, קופנהגן, סן פרנסיסקו, סינגפור, וושינגטון, קאבול, ריאד, פרנקפורט, סיאול, שאנגחאי, בנגקוק, דוחה, קטמנדו
|-
|אינדיגו
|איסטנבול, אבו דאבי, גואה, קואלה לומפור, קטיף, דאקה,
|-
|צ'יינה איירליינס
|טאיפיי
|-
|לופטהנזה
|מינכן, פרנקפורט
|}

== קישורים חיצוניים ==

* 

אינדירה גנדי
קטגוריה:הודו: תעופה
קטגוריה:ניו דלהי
אנדרטה לנופלים (אשקלון)

"אנדרטה לנופלים" או "לנופלים" היא אנדרטה לנופלים מבני העיר אשקלון, שיצר האמן יגאל תומרקין.
==תיאור==
האנדרטה בנויה כמעין קשת גדולה עשויה פלדה שבבסיסה מוקם חדר הנצחה, החסום כיום בשער. אל החדר מוביל מסדרון בטון באורך של כ-30 מטרים. במקור היה מסדרון זה צבוע בשחור, אולם כיום הוא צבוע באפור. החדר עצמו מעוצב בצורה של משושה שבמרכזו עמוד משולש שכיום צבעו לבן. על קירותיו חקוקים שמות תושבי העיר שנפלו במלחמות ישראל. מאחורי העמוד תלוי אסמבלאז' ברזל גדול המורכב מחלקי נשק שונים, בסגנון האופייני ליצירתו של תומרקין.

==קישורים חיצוניים==

קטגוריה:יגאל תומרקין: אנדרטאות
קטגוריה:אנדרטאות לזכר חללי ערים, יישובים ושכונות
קטגוריה:פסלים (יצירות)
קטגוריה:פיסול ישראלי
קטגוריה:אשקלון: מבנים